21.3.2023
ET
Euroopa Liidu Teataja
C 105/17
3.
Stiimulõpe.
Selles valdkonnas saavad kõik teadusuuringud rakendada stiimulõppe süsteemi kahes eelmises valdkonnas kirjeldatutele.
Eelistatakse teadusprojekte, mis käsitlevad uusi tehnoloogiaid, näiteks tehisintellekt (st masinõpe, andmeanalüüs jt), mida rakendatakse intellektuaalomandile, sh tehnoloogia tutvustamine asjakohases keskkonnas, prototüüpimine ja süsteemitasandi esitlemine.
Eelistatakse uuringuid, mis keskenduvad kaubamärkide ja disainilahendustega seotud teemadele, kuigi need võivad hõlmata ka muid teemasid, näiteks geograafilisi tähiseid, VKEsid, kliendipõhiseid lähenemisviise ja intellektuaalomandiharidust.
LAHTIÜTLUS: 1. ja 2. osas peab iga uuringutaotlus/teema olema seotud vähemalt ühega eespool nimetatud kolmest üldvaldkonnast.
EUIPO valib lõplikud teemad (isegi kui need on seotud ainult nimetatud kolme valdkonnaga) lähtuvalt ametile suurt huvi pakkuvatest teemadest.
Iga projekti hindamine põhineb objektiivsetel, läbipaistvatel ja standardsetel eelmääratletud kriteeriumidel (nt projekti kvaliteet, kandidaatide kvaliteet, eeldatav mõju, eelarveprojekti usutavus).
Arvestatakse projekte, mis on ameti jaoks kõige asjakohasemad.
See hõlmab näiteks projekte, millest saadakse olulisi empiirilisi tõendeid poliitika- ja tegevusotsustajate jaoks, mitmesuguseid intellektuaalomandile keskenduvaid asjakohaseid projekte ning VKEde programmi.
Üksikasjalik teave on taotlemisjuhendi I peatükis.
2.
Rahastamiskõlblikkus
2.1.
Rahastamiskõlblikud taotlejad Konkursikutse on avatud ainult akadeemilistele teadlastele, kes töötavad ülikoolides või teadusasutustes, mis asuvad EL 27 liikmesriigis.
Nad on rahastamiskõlblikud sõltumata kodakondsusest (alaline elukoht peab siiski olema ELis).
Teadlased võivad olla doktorandid (PhD), järeldoktorid, koosseisulised teadurid või muud akadeemilised teadlased.
Taotluse võib esitada üks taotleja või mitu taotlejat.
Iga teadlase kohta hinnatakse konkursil ainult üht taotlust.
Avaliku sektori asutused, kes saavad EUIPO-lt rahalisi vahendeid või toetust muude rahastamisvahendite kaudu, näiteks koostööprogrammide alusel, ning kelle eesmärgid kattuvad käesoleva konkursikutse eesmärkidega (nt riigi ja piirkonna tasandi intellektuaalomandiametid, rahvusvahelised organisatsioonid jne), ei ole rahastamiskõlblikud.
2.2.
Rahastamiskõlblik tegevus Teadusuuringud intellektuaalomandiga seotud teemadel, nagu on määratletud konkursikutse teemade kirjelduses.
Rahastamiskõlblikkuse perioodi maksimaalne kestus on 12 kuud alates toetuslepingu allkirjastamise kuupäevast.
Üksikasjalik teave on taotlemisjuhendi II peatükis.
3.
Välistamis- ja valikukriteeriumid Taotlejad ei tohi olla osalemist ja/või rahastamist välistavas olukorras, mis on määratletud Euroopa Liidu üldeelarve suhtes kohaldatavas finantsmääruses ja selle kohaldamise eeskirjades.
Taotlejatel peab olema kavandatava tegevuse täitmiseks piisav finants- ja tegevussuutlikkus.
Täiendavate dokumentide lisateave on taotlemisjuhendi II peatükis.
4.
Toetuse andmise kriteeriumid Rahastamiskõlblikke taotlusi hinnatakse toetuse andmise seisukohast (100 punkti skaalal) järgmiselt.